Design Museum
Design Museum, museum i London, et af verdens betydeligste for moderne design, arkitektur og mode, åbnet i 1989. Museet har til huse i en lagerbygning ved Themsen fra 1940'erne, der blev ombygget og indrettet under medvirken af designeren Terence Conran, museets idémand og økonomiske støtte.
Design Museum viser skiftende udstillinger og anvendes som studie- og inspirationssamling, bl.a. gennem sit website og sit Digital Design Museum, der belyser udviklingen inden for moderne design.

Museets hjemmeside
